EkBass/fiwiki-20250220-pages-articles huggingface dataset:
Luettelo golfvälinemerkeistä

Tämä on luettelo golfvälinemerkeistä. Kyseessä ei siis ole luettelo yrityksistä, jotka valmistavat tuotteita, vaan tuotemerkeistä. * Adams Golf * Adidas. Valmistaa kenkiä * Aldila. Valmistaa varsia golfmailoihin * Alpha Golf * Ashdon Golf, putterimerkki * Ben Hogan. Entisen golfaaja Ben Hoganin perustama merkki * Bridgestone Golf, pallo- ja wedgemerkki * Callaway Golf * Cameron, Scotty Cameronin perustama putterimerkki * Carbite Golf * Cleveland Golf. Kuuluisin sopimuspelaaja Vijay Singh * Dunlop, osa Dunlop Tyres -yritystä * Etonic. Valmistaa golfkenkiä * Foot Joy. Valmistaa golfhanskoja ja -kenkiä * Four-D * G.R.I.P. * Heavy Putter, putterimerkki * Hippo * Kappa, pallomerkki * King Cobra. Tunnettu erityisesti draivereistaan, mutta valmistaa myös muita mailoja * Lynx * MacGregor. Nykyään Greg Normanin omistuksessa oleva merkki * Maxfli, pallomerkki * MD-Golf. Kuuluisa Superstrong players -wedgesarjastaan * Mizuno. Kuuluisin sopimuspelaaja Luke Donald * Nickent Golf * Nicklaus. Jack Nicklauksen perustama merkki * Nike. Kuuluisin sopimuspelaaja Tiger Woods * Odyssey, putterimerkki. Yksi PGA Tourin käytetyimpiä * Ozone * Ping. Valmistaa kaikkea muuta paitsi palloja. Kuuluisia sopimuspelaajia mm. Lee Westwood, Louis Oosthuizen ja Bubba Watson * Pinnacle, pallomerkki * Precept, pallomerkki * Profound, putterimerkki * Prostaff, Wilsonin brändi * RAM * Rife, putterimerkki * See More, putterimerkki * Slazenger, pallomerkki. Tunnettu paremmin tennistuotteita valmistavana yrityksenä * Taylor Made, Adidaksen brändi * Titleist. Yksi golfin tunnetuimmista merkeistä. Valmistaa lähes kaikkea golfiin liittyvää. Titleistin ProV1 -pallot ovat erittäin suosittuja ammattilaisten keskuudessa * Top Flite * Tour Edge Golf * Upswing Golf * Wilson, pallomerkki * Wilson Staff, Wilsonin brändi. Kuuluisin sopimuspelaaja Pádraig Harrington * Wilson Ultra, pallomerkki. Wilsonin brändi * Yes!, putterimerkki Välinemerkit Välinemerkit
Minimitekijä

Minimitekijä eli niukkuustekijä on ympäristötekijä, joka rajoittaa jonkin eliön esiintymistä tai menestymistä silloin, kun muut eliöön vaikuttavat asiat ovat sen sietoalueella. Usein fosfori ja typpi ovat minimitekijöitä, minkä takia niiden päästäminen luontoon aiheuttaa rehevöitymistä. ==Lähteet== * Luokka:Ekologia
Monikäyttö

Monikäyttö tarkoittaa jonkin alueen, kuten metsän, hyödyntämistä useampaan eri tarkoitukseen. Puuntuotannon ohella metsissä retkeillään, metsästetään, suunnistetaan, poimitaan marjoja ja harjoitetaan elinkeinotoimintaa esimerkiksi porohoidon ja matkailupalvelujen parissa. Metsien käytön suunnittelussa ja metsänhoidossa huomioidaan näiden eri käyttömuotojen tarpeet. Myös metsien biologisen monimuotoisuuden ja muiden luontoarvojen turvaaminen on monikäyttöä. Suomessa ihmisille on taattu laajat jokamiehenoikeudet, jotka antavat luvan kulkea pienin rajoituksin toisenkin omistamassa metsässä. ==Lähteet== *Metsähallituksen monikäyttömetsät * Luokka:Ekologia Luokka:Metsätalous
Monistressiteoria

Monistressiteoria on teoria, jolla selitetään metsien kuolemia tai huonoa kuntoa monen eri tekijän avulla. Monistressiteorian mukaan ympäristötekijöiden yhteisvaikutus heikentää puita ja voi aiheuttaa jopa metsäkadon. ==Lähteet== * Luokka:Ekologia Luokka:Metsät
Monokulttuuri

Monokulttuuri on yhden kasvilajin viljelemistä. Esimerkiksi vehnäpelto tai istutusmetsä on tällainen. Jos viljelykasvi on sama useampana vuotena peräkkäin, monet tuhoeläimet, kasvitaudit ja rikkakasvit runsastuvat pienentäen viljelykasvin satoa. Sadon määrä alkaa pienentyä jo kolmannen viljelyvuoden jälkeen muutaman prosenttiyksikön vuodessa. Pitkäaikaisessa yksipuolisessa viljelyssä se on noin 15–30 % vuoroviljelyn keskisatoa pienempi. ==Katso myös== *Maanviljely *Irlannin suuri nälänhätä *Banaanivaltio ==Lähteet== * Luokka:Viljelytavat
Nolan Karras

Nolan E. Karras (s. 30. joulukuuta 1944) on utahilainen Yhdysvaltain republikaanisen puolueen poliitikko. Hän opiskeli Weber State Collegessa ja Utahin yliopistossa. Uskonnolliselta vakaumukseltaan hän on mormoni. Karras istui Utahin edustajainhuoneen jäsenenä vuosina 1981–1990 toimien sen puheenjohtajana vuodesta 1989. Hän pyrki vuonna 2004 osavaltionsa kuvernööriksi. == Lähteet == Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
Stade Charles de Gaulle

Stade Charles de Gaulle on monikäyttöinen stadion Porto-Novossa Beninissä. Nykyään sitä käytetään enimmäkseen jalkapallossa AS Dragons FC de l'Ouémén kotikenttänä. Stadionille mahtuu 15 000 ihmistä. Stadion on nimetty Charles de Gaullen, ranskalaisen kenraalin ja poliitikon mukaan. Stade Charles de Gaulle
Venäjän posti

Venäjän posti () on Venäjän postilaitoksesta vastaava federatiivinen unitaarinen yritys. Yritysmuotonsa perusteella se on eräänlainen Venäjän valtion omistama valtionyhtiö. Venäjän posti työllistää noin 380 000 henkilöä ja sillä on noin 42 000 postitoimistoa. Venäjän posti esitteli vuoden 2015 lopussa uuden digitaalisen tilauspalvelun. Venäjän Posti toimi tilaustoimistona suorassa yhteistyössä kustantajien kanssa. == Lähteet== == Aiheesta muualla == *Venäjän postin virallinen kotisivu Luokka:Postiyhtiöt Luokka:Venäläiset valtionyhtiöt
Iskra Odintsovo

Iskra Odintsovo on lentopallojoukkue Odintsovosta, Venäjältä. Se pelaa Venäjän Superliigassa. == Saavutukset == === Venäjän superliigassa === * Venäjän mestari 1992, 1994, 2003 * Venäjän superliigan hopeaa 2003, 2008 * Venäjän superliigan pronssia 2000, 2001, 2006, 2007 * Venäjän Cup-mestari 2002 * Neuvostoliiton Cup-mestari 1986, 1987 === Euroopan Cupeissa === * Mestareiden liigan hopeaa 2004 * Top Teams-cupin hopeaa 2006 == Muuta == Maailman parhaimmaksi lentopalloilijaksi nimetty brasilialainen Gilberto Godoy Filho pelaa Odintsovossa. Iskra Odintsovo kohtasi viimeksi suomalaisen seurajoukkueen Top Teams-Cupissa kaudella 2006. Seura pelasi Rovaniemen Santasportia vastaan sekä kotikentällään että vieraskentällä. Odintsovo voitti ensimmäisen kohtaamisen kotimaassaan tiukasti 3-2, mutta Suomessa Santasport vei huippuseuraa erin 3-2. Odintsovo eteni lopulta jatkoon, koska se voitti ratkaisevan tippumiserän. Luokka:Venäläiset lentopalloseurat
Matthias Kleinheisterkamp

Matthias Kleinheisterkamp (22. kesäkuuta 1893 Elberfeld, Saksa – 8. toukokuuta 1945 Halben lähellä Saksassa)Axis Biographical Research Project: Matthias Kleinheisterkamp oli saksalainen SS-kenraali (SS-Obergruppenführer und General der Waffen-SS) toisen maailmansodan aikana. Hän komensi muun muassa Suomen Lapissa taistellutta SS-divisioona Nordia. Kleinheisterkamp teki itsemurhan jäätyään puna-armeijan vangiksi Berliinin lähellä Halben taistelun aikana. == Komennot == * SS-divisioona Totenkopf (7.–18. heinäkuuta 1941) * SS-divisioona Das Reich (31. joulukuuta 1941 – 19. huhtikuuta 1942) * SS-divisioona Nord (1.–20. huhtikuuta 1942 ja 14. kesäkuuta 1942 – 15. lokakuuta 1943) * VII SS- panssariarmeijakunta (1. toukokuuta – 1. kesäkuuta 1943) * IV SS- panssariarmeijakunta (1.–20. kesäkuuta 1944) * XI SS-panssariarmeijakunta (1. elokuuta 1944 – 30. huhtikuuta 1945) * III (Germaaninen) SS- panssariarmeijakunta (4.–11. helmikuuta 1945) == Lähteet == Luokka:SS- kenraalit Luokka:Saksalaisjoukot Suomessa 1940–1945 Luokka:Itsemurhan tehneet Luokka:Vuonna 1893 syntyneet Luokka:Vuonna 1945 kuolleet
Hakkuri

Hakkuri voi tarkoittaa seuraavia: * hakkuriteholähde * puunkäsittelykone * lentopallon pelaaja
Nikola Prkačin

Nikola Prkačin (s. 15. marraskuuta 1975 Dubrovnik, Jugoslavia) on kroatialainen koripalloilija, pelipaikaltaan keskushyökkääjä. 208-senttinen Prkačin aloitti pelaajauransa syntymäkaupunkinsa joukkueessa BC Pomorac Dubrovnik. Ammattilaisuransa ensimmäiset vuodet, 1993–1998 hän edusti KK Splitiä voittaen Kroatian cup-mestaruuden 1994 ja 1997. Vuosina 1998–2003 hän edusti KK Cibonaa, jonka riveissä voitti Kroatian liigamestaruuden neljästi peräkkäin 1999–2002. Lisäksi hän voitti Kroatian cupin 1999, 2001 ja 2002. Hänet valittiin Kroatian liigan arvokkaimmaksi pelaajaksi kaudella 2001–2002. Prkačin pelasi kaudet 2003–2007 Turkin liigassa Efes Pilsenin riveissä. Hän voitti maan mestaruuden vuosina 2004 ja 2005 sekä cup-mestaruuden 2006 ja 2007. Prkačin aloitti kauden 2007–2008 MBK Dynamo Moskovassa. Hän siirtyi kesken kauden Kreikan liigaan, Panathinaikos BC:n riveihin voittaen sekä Kreikan liiga- että cup-mestaruuden. Kesällä 2008 hän palasi kotimaahansa, KK Cibonan joukkueeseen. Prkačin on kuulunut Kroatian maajoukkueeseen vuodesta 1997 lähtien. Hän on pelannut kaikissa kuusissa EM-kilpailuissa 1997–2007 ja oli mukana myös Kroatian joukkueessa Pekingin olympialaisissa. Hän toimii nykyään maajoukkueen kapteenina. == Lähteet == *Profiili adriaticbasket.com- sivustolla *Profiili Panathinaikosin sivustolla Luokka:Kroatialaiset koripalloilijat Luokka:Vuonna 1975 syntyneet Luokka:Elävät henkilöt
Suomen Hyötytuuli

Suomen Hyötytuuli Oy on vuonna 1998 perustettu tuulivoiman tuotantoyhtiö. Se suunnittelee ja toteuttaa tulivoimahankkeita, tuottaa sähköä tuulivoimalla ja tekee tuulivoiman kehittämistyötä. Yhtiö omistaa useita tuulivoimapuistoja Satakunnassa, Pohjois-Pohjanmaalla ja Keski-Pohjanmaalla. Ne tuottavat sähköä kahdeksalle omistajayritykselle, jotka ovat Alva-yhtiöt, Helen (Oy Mankala Ab), Lahti Energia, Lappeenrannan Energia, Pori Energia, Tampereen Energia, Turku Energia ja Vantaan Energia. Vuonna 2024 Suomen Hyötytuuli toteutti kokonaisjakautumisen, jonka seurauksena syntyi kolme uutta yritystä: uusi Suomen Hyötytuuli Oy, Tahkoluoto Offshore Oy ja Arenso Oy. Entisen Suomen Hyötytuulen tuotannossa olevat tuulipuistot ja maatuulivoimahankkeet siirtyivät uuden Suomen Hyötytuuli Oy:n omistukseen, Tahkoluodon merituulipuiston laajennushanke siirtyi Tahkoluoto Offshoren omistukseen ja Arenso Oy tarjoaa tuulivoiman kehitys- ja elinkaaripalveluita asiakkailleen, kuten Suomen Hyötytuulelle ja Tahkoluoto Offshorelle. Entisen Suomen Hyötytuulen henkilöstö siirtyi jakautumisen yhteydessä Arenso Oy:lle. == Sähköntuotantoalueet == Yhtiön ensimmäinen tuulipuisto on Reposaaren tuulipuisto, joka rakennettiin vuonna 1999 Porin Mäntyluotoon Reposaaren ja Tahkoluodon ympäristöön. Raaheen rakennettiin Kuljunniemen tuulipuisto, joka siirtyi sähköntuotantoon vuonna 2004. Nikkarinkaarron tuulipuisto Raahessa aloitti sähköntuotannon vuonna 2016 ja Annankankaan tuulipuisto seuraavana vuonna. Reposaaren tuulipuistoa modernisoitiin samalla, kun sen viereen perustettiin vuonna 2017 Tahkoluodon merituulipuistoa. Tahkoluodon merituulipuisto on toistaiseksi yhtiön ainoa merelle sijoitettu tuulivoimapuisto ja samalla Suomen ensimmäinen merituulipuisto sekä maailman ensimmäinen jäätyvälle merelle rakennettu merituulipuisto. Alueella sijaitsee myös Suomen Hyötytuulen Opastuskeskus. Jokelan tuulivoimapuisto Kalajoella on wpd Finland Oy:n rakennuttama tuulipuisto, jonka yhtiö osti itselleen vuonna 2018. Pyhäjoelle rakennettu Polusjärven tuulipuisto valmistui vuonna 2022. Se oli alkujaan ABO Wind Oy:n suunnittelema, mutta yhtiö osti hankkeen itselleen ja toteutti sen. Perhoon ja Kyyjärvelle rakennettu Alajoki-Peuralinnan tuulipuisto sekä Poriin ja Eurajoelle rakennettu Oosinselän tuulipuisto otettiin tuotantoon vuonna 2024. == Hankkeet == Vuoden 2024 lopulla yhtiöllä on rakenteilla Siikajoelle Siikajoen tuulipuisto. Yhtiöllä on lisäksi kehityksessä useita tuulivoimahankkeita, muun muassa: Korpi-Matin hanke Merikarvialla ja Perhon Kokkonevan hanke Perhossa. == Lähteet == == Aiheesta muualla == *Yrityksen verkkosivut Luokka:Suomalaiset energiayhtiöt Luokka:Tuulivoiman tuottajat Luokka:Suomalaiset julkisomisteiset yhtiöt
Hakim Nouira

Hakim Nouira (s. 25. kesäkuuta 1972) on tunisialainen entinen jalkapalloilija, pelipaikaltaan puolustaja. Hän pelasi suurimman osan urastaan tunisialaisessa Espérancessa, jossa hän saavutti useita mestaruuksia. ==Saavutukset== *Afrikan Cup-voittajien cup: 1998 *CAF Cup: 1997 *Tunisian cup: 1997, 1999 *CAF Super Cup: 1995 *Afro-Aasian Club Championship: 1995 *Afrikan Mestarien cup: 1994 *Arabian Mestarien liiga: 1993 *Tunisian liigamestaruus: 1993, 1994, 1998, 1999, 2000, 2001 == Aiheesta muualla == * National Football Teams Luokka:Tunisialaiset jalkapalloilijat Luokka:Vuonna 1972 syntyneet Luokka:Elävät henkilöt
Sociedade Esportiva Palmeiras

Sociedade Esportiva Palmeiras, paremmin tunnettu pelkästään nimellä Palmeiras, on São Paulon kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan. ==Meriitit== ===Kansainväliset meriitit=== * Jalkapallon seurajoukkueiden maailmanmestaruuskilpailut (Copa Rio) (1): 1951 * Etelä-Amerikan Copa Libertadores (3): 1999, 2020, 2021 * Recopa Sudamericana (1): 2022 * Mercosur Cup (1): 1998 ===Kotimaiset meriitit=== * Brasilian mestari (11): 1960, 1967, 1967, 1969, 1972, 1973, 1993, 1994, 2016, 2018, 2022 * Copa do Brasil (4): 1998, 2012, 2015, 2020 * São Paulon osavaltiomestaruus (25): 1920, 1926, 1927, 1932, 1933, 1934, 1936, 1940, 1942, 1944, 1947, 1950, 1959, 1963, 1966, 1972, 1974, 1976, 1993, 1994, 1996, 2008, 2020, 2022, 2023 * Rio-São Paulo turnaus (Torneio Rio-São Paulo) (5): 1933, 1951, 1965, 1993, 2000 * Brasilian Mestarien Cup (Copa dos Campeões) (1): 2000 == Entisiä pelaajia == * Heitor Marcelino (1916–1931) * Oberdan Cattani (1940–1954) * Djalma Santos (1959–1968) * Ademir da Guia (1961–1977) * Dudu (1964–1976) * Luís Pereira (1968–1974, 1981–1984) * Leão (1968–1978, 1984–1986) * César Sampaio (1991–1994, 1999–2000) * Evair (1991–1994, 1999) * Marcos (1992– ) * Roberto Carlos (1993–1995) * Edmundo (1993–1995, 2006–2007) * Rivaldo (1994–1996) * Alex (1997–2000, 2001, 2002) * Arce (1998–2002) * Jorge Valdívia (2006–2008, 2010) ==Aiheesta muualla== * Virallinen sivu Luokka:Brasilialaiset jalkapalloseurat Luokka:São Paulon urheilu
Orkdal

Orkdal on entinen kunta Etelä-Trøndelagin läänissä Norjassa. Orkdalin kunta perustettiin 1. tammikuuta 1838. Orkangerin ja Orklandin kunnat erotettiin siitä 1. heinäkuuta 1920. Ne ja Geitastrand liitettiin takaisin Orkdaliin 1. tammikuuta 1963. Tammikuussa 2013 tehdyn väestönlaskennan mukaan Orkdalin kunnassa oli 11 519 asukasta. Orkdalista sekä Agdenesista, Meldalista ja osasta Snillfjordia muodostettiin vuonna 2020 uusi Orklandin kunta Norjan suuren kuntauudistuksen yhteydessä. == Kuuluisia orkdalilaisia == * Roar Ljøkelsøy, mäkihyppääjä * Johan Bojer, kirjailija == Lähteet == == Aiheesta muualla == Luokka:Norjan entiset kunnat Luokka:Orkland
Osen

Osen on kunta Trøndelagin läänissä Norjassa. Osenin kunta perustettiin, kun se erotettiin Bjørnørin kunnasta 1892. Vuoden 2024 alussa Osenissa oli 898 asukasta. Osen kirke.jpg|Osenin kirkko == Lähteet == ==Aiheesta muualla== *
Rennebu

Rennebu on kunta Etelä-Trøndelagin läänissä Norjassa. Se erotettiin Meldalin kunnasta vuonna 1839. Innsetin pitäjä siirrettiin Kviknen kunnasta Rennebuhun 1966. Vuoden 2024 alussa Rennebussa oli 2 484 asukasta. Rennebun hallinnollinen keskus ja samalla ainoa taajama on Berkåk. ==Kuvia== Rennebu rådhus (01).JPG|Kunnantalo Rennebu kirke 2008.jpg|Rennebun kirkko ==Tunnettuja henkilöitä== * Emilie Joramo (s. 2002), jalkapalloilija * Vebjørn Rodal (s. 1972), juoksija * Astrid S (s. 1996), laulaja-lauluntekijä == Lähteet == ==Aiheesta muualla== *
Roan

Roan oli kunta Etelä-Trøndelagin läänissä Norjassa. Kunnalla oli maapinta-alaa 355 neliökilometriä ja asukkaita 957 vuonna 2019. Roanin kunta muodostui, kun se erotettiin Bjørnørin kunnasta 1892. Vuonna 2020 se liitettiin Åfjordin kuntaan. == Lähteet == == Aiheesta muualla == Luokka:Norjan entiset kunnat Luokka:Åfjord
Michele Sanmicheli

Michele Sanmicheli (1484 Verona, Venetsian tasavalta – 1559) oli italialainen arkkitehti ja sotilasinsinööri. Sanmicheli aloitti arkkitehtuuriopintonsa isänsä ja enonsa johdolla, mutta muutti 16-vuotiaana Roomaan opiskelemaan klassista kuvanveistoa ja arkkitehtuuria Antonio da Sangallon työpajassa. Vuonna 1509 Sanmicheli muutti Orvietoon Umbriaan, jossa hän suunnitteli useita kirkkoja ja palatseja. Vuonna 1527 Sanmicheli palasi Veronaan, jossa hänestä tuli Venetsian johtavia renessanssiarkkitehteja. Veronassa työskennellessään Sanmicheli kehitti tyyliään sopusointuisesta renessanssityylistä manierismiseen suuntaan. Veronan Palazzo Bevilacqua on yksi hänen loppuaikansa tyypillisimpiä esimerkkejä. Sanmicheli on erityisesti tunnettu sotilasarkkitehtuurista. Roomassa ollessaan hän kehitti paavi Klemens VII:n toimeksiannosta Parman ja Piacenzan puolustusta. Vuonna 1529 Sanmicheli linnoitti Venetsian määräyksestä Veronan eteläpuolella sijaitsevan Legnagon. Hänet nimitettiin 1535 koko Venetsian tasavallan alueiden linnoitustöiden johtoon. Tähän kuului alueita Rodoksella ja Kyproksella asti. Hänen suurin työnsä oli Venetsian edustalle Lidon saarelle suunniteltu Forte di Sant'Andrea -linnoitus. == Lähteet == == Aiheesta muualla == Luokka:Italialaiset arkkitehdit Luokka:Sotilasinsinöörit Luokka:Vuonna 1484 syntyneet Luokka:Vuonna 1559 kuolleet
Charles Vess

Charles Dana Vess (s. 10. kesäkuuta 1951 Lynchburg, Virginia) on yhdysvaltalainen fantasiataiteilija, sarjakuvapiirtäjä ja kuvittaja. Hänen tyyliinsä on vaikuttanut merkittävästi muun muassa Alfons Muchan ja Arthur Rackhamin taide. Vess on tehnyt yhteistyötä muun muassa Neil Gaimanin, Charles de Lintin ja Jeff Smithin kanssa. Vuonna 1974 Vess suoritti kuvataiteen kandidaatin tutkinnon Virginia Commonwealth Universitystä ja työskenteli animaation parissa ennen kuin muutti 1976 New Yorkiin ja ryhtyi freelance- kuvittajaksi. Hän on tehnyt töitä useille suurille sarjakuvakustantamoille, kuten Marvelille, Dark Horselle ja DC:lle. Vessin ja Neil Gaimanin yhteistyö alkoi 1989, kun Vess kuvitti Books of Magic -tarinan ”The Land of Summer’s Twilight”. Pian sen jälkeen hän kuvitti Sandmanin jakson ”A Midsummer Night’s Dream”, joka on mukaelma Shakespearen samannimisestä näytelmästä. Se sai vuonna 1991 parhaan novellin World Fantasy Awardin ainoana sarjakuvana koskaan. Gaimanin ja Vessin voiton jälkeen palkinnon sääntöjä muutettiin niin, ettei sarjakuvia enää hyväksytty. Vuonna 1998 ilmestyi Gaimanin saturomaani Tähtisumua, jota hän ja Vess olivat työstäneet jo neljän vuoden ajan – romaanin idean taivaalta pudonneesta tähtitytöstä Gaiman oli saanut itse asiassa jo 1991. Vess teki kirjan ensimmäiset kuvitukset jo ennen kuin käsikirjoitusta oli olemassa, kustantajan vakuuttamiseksi. Suomeksi Tähtisumua on julkaistu vain kuvittamattomana laitoksena. Vuoden 2007 elokuvaversion tekemisessä Vess ei ollut suoraan osallisena, eikä elokuvan visuaalinen ilme nojaakaan tiukasti hänen kuvituksiinsa. Vuonna 2002 Vess kuvitti Jeff Smithin Rosen, Luupäiden spin-off-albumin, ja voitti työstään Eisner-palkinnon. Vess poikkesi heinäkuussa 2008 Suomessa yhtenä Tampereella järjestetyn Finnconin kunniavieraista. ==Lähteet== Luokka:Fantasiataiteilijat Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1951 syntyneet Luokka:Elävät henkilöt Luokka:Yhdysvaltalaiset kuvittajat
Kreikan kuningaskunta

Kreikan kuningaskunta () oli vuonna 1832 Lontoon konferenssissa perustettu valtio. Kreikka julistautui itsenäiseksi 7. toukokuuta 1832 käytyään vapaussotaa Turkin Osmanien valtakuntaa vastaan vuodesta 1829. Kreikan kuningaskunnan täysi itsenäisyys tunnustettiin kansainvälisesti Konstantinopolin rauhassa vuonna 1832. Sitä edelsi vapaussodasta seurannut lyhytaikainen tasavalta. Vuoteen 1843 kuningas hallitsi yksinvaltiaana (absoluuttinen monarkia). Syyskuussa 1843 syntyi levottomuuksia, joiden rauhoittamiseksi kuningas Otto I suostui kutsumaan kaksikamariset valtiopäivät koolle ja hyväksymään maalle perustuslain. Kuningaskuntana Kreikka oli vuoteen 1924, jolloin monarkia lakkautettiin vuoden 1924 kansanäänestyksellä, ja perustettiin toinen helleenien tasavalta. Kreikka palasi monarkiaan uudella vuoden 1935 kansanäänestyksellä ja uudelleen tasavallaksi sotilasjuntan aikana järjestetyllä vuoden 1974 kansanäänestyksellä. == Kreikan kuninkaat == Kreikan kuningaskuntaa hallitsi vuoteen 1862 baijerisperäinen Wittelsbachin hallitsijasuku ja sen jälkeen aina monarkian lakkauttamiseen saakka tanskalaisperäinen Glücksburgin hallitsijasuku. * Otto I (kuninkaana 6. helmikuuta 1833 – 23. lokakuuta 1862) * Yrjö I (30. maaliskuuta 1863 – 18. maaliskuuta 1913) * Konstantin I (18. maaliskuuta 1913 – 11. kesäkuuta 1917 ja 19. joulukuuta 1920 – 27. syyskuuta 1922) * Aleksanteri I (11. kesäkuuta 1917 – 25. lokakuuta 1920) * Yrjö II (27. syyskuuta 1922 – 25. maaliskuuta 1924 ja 3. marraskuuta 1935 – 1. huhtikuuta 1947) * Paul I (1. huhtikuuta 1947 – 6. maaliskuuta 1964) * Konstantin II (6. maaliskuuta 1964 – 1. kesäkuuta 1973) == Aiheesta muualla == Luokka:Euroopan entiset monarkiat Kuningaskunta
Skander Souayah

Skandar Souayah (, s. 20. marraskuuta 1972) on entinen tunisialainen jalkapalloilija, pelipaikaltaan hyökkäävä keskikenttäpelaaja. Hän pelasi suurimman osan urastaan tunisialaisessa Club Sportif Sfaxienissa. Souayah edusti myös maataan vuoden 1998 jalkapallon MM-kisoissa Ranskassa, jossa hän myös teki maansa ainoan maalin Romaniaa vastaan. ==Ura== Souayahin ammattilaisura alkoi CS Sfaxienissa vuonna 1992, jonka aikana hänestä kehittyi teknisesti hyvä pelaaja ja pelintekijä. Pian hänestä tuli joukkueen suosikkipelaaja ja CS Sfaxienin voittaessa Tunisian liigamestaruuden vuonna 1995 Souayah nimitettiin seuraavalla kaudella kapteeniksi. Hän saavutti joukkueensa kanssa menestystä vuosina 1998 ja 2000 voitettuaan CAF Cupin ja Arabian Mestarien liigan. Souayah kuitenkin riitaantui CS Sfaxienin johtoportaan kanssa ja siirtyi vuonna 2001 Espéranceen, jossa hän myös päätti uransa vuonna 2005. 27\. maaliskuuta 2002 Souayah antoi positiivisen dopingnäytteen Norja -ottelun jälkeen Tunisiassa. Näytteessä hänen verestään löydettiin nandrolonia. Souayahille langetettiin kuuden kuukauden pelikielto, joka alkoi 8. toukokuuta 2002. ==Saavutukset== *Arabian Mestarien liiga: 2000 *CAF Cup: 1998 *Tunisian cup: 1995 *Tunisian liigamestaruus: 1995, 2002, 2003, 2004 ==Lähteet== == Aiheesta muualla == * National Football Teams * Weltfussball Luokka:Tunisialaiset jalkapalloilijat Luokka:Dopingrikkomuksesta tuomitut tunisialaiset Luokka:Dopingrikkomuksesta tuomitut jalkapalloilijat Luokka:Vuonna 1972 syntyneet Luokka:Elävät henkilöt
Katja Joutsijoki

Katja Maria Joutsijoki (s. 4. joulukuuta 1971 Keuruu) on suomalainen freelance-näyttelijä. Hän on toiminut myös käsikirjoittajana ja ohjaajana. Hän valmistui teatteritaiteen maisteriksi vuonna 1995. Hän on ollut kiinnitettynä Lahden kaupunginteatterissa vuosina 1995–1997 ja tehnyt sen jälkeen lukuisia rooleja Suomen kansallisteatterissa. ==Filmografia== *Matokuningas (1993) (rakastajatar) *Kati (1994) *Suolaista ja makeaa (1995) *Kadonnut veljeni (1995) (Liina) *Kaikki hyvin tänä yönä (1997) *Palava rakkaus (1996–1997) (Virve Kallas) *Taivas sinivalkoinen (2000) (Helvi Kärppä) *Laina-aika (2000) (vaatemyyjä) *Dream Dream Dream (2002) (lapintyttö) *Käenpesä (2004) (Nina) *Mutamies (2006) *Villa Helena (2011) (Inka) *Syke (2014) (Venlan äiti) *Sipoon herttua (2018) (tuomari) ==Tärkeimmät teatterityöt== Kiinnitys 1995-1997 Lahden kaupunginteatteri *Kaunotar ja hirviö (Kaunotar) *Tirlittan (Tirlittan) *Ei ketään kotona (Pirkko/Vicky) Rooleja Suomen Kansallisteatterissa *Sidotut (Liza) *Hetki jolloin emme tienneet mitään toisistamme (liikenainen) *Romuauton Lady (Jane) *Peppi Pitkätossu (Annika) *Porvari aatelismiehena (Lucille) ==Lähteet== ==Aiheesta muualla== *Katja Joutsijoki Elonet-sivuilla *Katja Joutsijoki Internet Movie Databasessa *Katja Joutsijoen esittely Helsingin Freelancenäyttelijäyhdistyksen sivuilla Luokka:Suomalaiset näyttelijät Luokka:Vuonna 1971 syntyneet Luokka:Elävät henkilöt
Plombi

Plombi eli kaksipuolinen lyijysinetti oli keskiajalla ja uuden ajan alussa käytetty valvontamerkki, jota käytettiin etenkin tekstiileissä. Kangaskaupassa plombeja käytettiin kangaspakkojen merkitsemiseen 1200-luvulta aina 1600-luvulle saakka.Kankaita maan kätköistä – Suomen myöhäisrautakautiset ja keskiaikaiset tekstiilit -projektiTaavitsainen 2018. Plombit koostuvat kahdesta puolesta, joista toinen on reiällinen ja joista toisessa on tappi, jotka taivutetaan yhteen niin että kangas jää väliin. Plombi niitattiin yhteen alasimella tai erityisillä pihdeillä, jolloin sen pintaan jäi haluttu kuvio.Rodenburg 2011, s. 52 Tekstiilipakkojen plombeissa kaupunkien ja kiltojen vaakunat ovat yleisiä kuva-aiheita. Joissakin plombeissa puolestaan on kankaan laadusta ja koosta kertovia tekstejä ja numeroita, valmistajan tai omistajan nimi tai muita tietoja. Plombin koko on myös voinut suoraan kertoa kankaan laadusta: pienet sinetit ovat voineet kuulua hienompaan kankaaseen, kuten silkkiin, kun taas isompia plombeja on voitu käyttää raskaammissa kangaslaaduissa.Rodenburg 2011, s. 56 Isomman pääsinetin lisäksi kankaassa on voinut olla myös pienempiä, lisäinformaatiota antavia plombeja. ==Katso myös== *Sinetti == Lähteet == * Rodenburg, Nora: Seal and Deal. Cloth Production and Trade between the Netherlands and Scania during the Late Middle Ages and Early Modern Times. Lund University, 2011. * === Viitteet === Luokka:Arkeologiset esinetyypit Luokka:Tekstiiliteollisuus Luokka:Sigillografia
The Rolling Stones, Now!

The Rolling Stones, Now! on The Rolling Stonesin kolmas Yhdysvalloissa julkaistu albumi, joka ilmestyi helmikuussa 1965. Sitä pidetään eräänlaisena kohokohtana yhtyeen alkuvaiheen Yhdysvaltain julkaisuista. Albumin tunnetuin kappale lienee Britanniassa listaykköseksi noussut Howlin' Wolf -cover "Little Red Rooster". Seitsemän albumin kappaleista sisältyi yhtyeen edelliselle Britanniassa julkaistulle albumille The Rolling Stones No. 2. Osa The Rolling Stones, Now!":n kappaleista taas julkaistiin seuraavan Out of Our Heads -albumin brittiversiolla. "Mona (I Need You Baby)" oli julkaistu vuonna 1964 yhtyeen debyyttialbumin brittiversiolla. Albumin päättävää "Surprise, Surprise" -kappaletta ei julkaistu Britanniassa ennen vuotta 1989. The Rolling Stones, Now! nousi Billboard -albumilistan sijalle #5 ja siitä tuli yhtyeen historian toinen kultalevy Yhdysvalloissa. Vuonna 2003 Rolling Stone -lehti valitsi albumin kaikkien aikojen albumien listalla sijalle 181.http://www.rollingstone.com/news/story/6599198/181_the_rolling_stones_now 181 ==Kappaleet== *Kaikki sovitukset The Rolling Stones A-puoli # # # # # # B-puoli # * # # # # # ==Kokoonpano== ===The Rolling Stones=== * Mick Jagger – laulu, huuliharppu, tamburiini, lyömäsoittimet * Keith Richards – kitarat, laulu * Brian Jones – kitara, rytmikitara, slide -kitara * Charlie Watts – rummut, lyömäsoittimet * Bill Wyman – bassokitara, laulu ===Vierailijat=== * Ian Stewart – piano kappaleissa ""Everybody Needs Somebody to Love" ja "What a Shame" * Jack Nitzsche – piano kappaleessa "Down Home Girl", Nitzsche-phone kappaleessa "Pain in My Heart", tamburiini ===Tuotanto=== * Andrew Loog Oldham – tuottaja * David Bailey – kannen valokuvat ==Arvostelut== *Allmusic () linkki ==Lähteet== Rolling Stones, Now! Rolling Stones, Now!
National Association for the Advancement of Colored People

National Association for the Advancement of Colored People (NAACP) on Yhdysvalloissa toimiva järjestö, joka ajaa afroamerikkalaisten kansalaisoikeuksia. Sen päämaja on Baltimoressa, Marylandissa."National Association for the Advancement of Colored People." Britannica Concise Encyclopedia. Encyclopædia Britannica, Inc., 2006. Answers.com 10 Nov. 2009. http://www.answers.com/topic/naacp Järjestön puheen- ja toiminnanjohtaja on Derrick Johnson.NAACP perustettiin 12. helmikuuta 1909 ajamaan afroamerikkalaisten poliittisia, sosiaalisia, koulutuksellisia ja taloudellisia oikeuksia. Järjestön perustajajäseninä olivat muun muassa W. E. B. Du Bois ja Ida B. Wells. NAACP:n on vaikuttanut pääasiassa oikeuslaitoksen ja poliittisen järjestelmän kautta, mutta se on järjestänyt myös erilaisia koulutusohjelmia. Järjestö on vuodesta 1910 julkaissut Crisis-lehteä, jonka ensimmäinen päätoimittaja oli Du Bois. Lehti ilmestyy nykyisin kaksi kertaa kuukaudessa. Vuonna 1939 NAACP perusti itsenäisen Legal Defense and Education Fund -rahaston oikeusjuttuja varten. Rahasto hoiti merkittävää Brown vastaan Topekan koululautakunta -oikeudenkäyntiä vuonna 1953, joka johti korkeimman oikeuden päätöksellä koulujen rotuerottelun lopettamiseen Yhdysvalloissa. Toisen maailmansodan aikana se ajoi Yhdysvaltain armeijan desegregointia. Tavoite toteutui vuonna 1948. Järjestön asianajajasta Thurgood Marshallista tuli maan ensimmäinen afroamerikkalainen korkeimman oikeuden tuomari vuonna 1965. == Lähteet == == Aiheesta muualla == Luokka:Ihmisoikeusjärjestöt Luokka:Yhdysvaltalaiset järjestöt
Haapavesi (lehti)

Haapavesi on lokakuussa 1997 perustettu Haapavedellä kerran viikossa torstaisin ilmestyvä paikallislehti. Lehteä julkaisee Hilla Group Oyj. Lehden päätoimittajana toimii Anne Mattila. Haapavesi-lehden levikki oli 3 435 vuonna 2014. Lehden toimitus sijaitsee Haapavedellä. == Päätoimittajat == * Paula Villa 1997–2000 * Kimmo Rauatmaa * Laura Seppä * Seppo Kangasniemi * Suvi Hyttinen * Katariina Anttila == Lähteet == == Aiheesta muualla == * Lehden kotisivut * KPK Yhtiöt Oyj Luokka:Suomalaiset paikallislehdet Luokka:Haapavesi
The Goldbergs

The Goldbergs oli yhdysvaltalainen radiossa ja televisiossa esitetty komediasarja. Sarjaa markkinoitiin radion ensimmäisenä juutalaisena komediana, ja ensimmäinen jakso lähetettiin nimellä The Rise of The Goldbergs vuonna 1929. Vuonna 1931 nimi yksinkertaistettiin muotoon The Goldbergs. Radiossa sarjaa kuultiin vuoteen 1946 asti. Televisiossa sitä esitettiin vuodesta 1949 vuoteen 1956. Sarjan päätähtenä sekä radio-, että televisioversiossa, oli Gertrude Berg (1899–1966). The Goldbergs pääsi Radio Hall of Fameen vuonna 1989. ==Lähteet== *The Museum Broadcast Communications: The Goldbergs *The Museum Broadcast Communications - Radio Hall of Fame: The Goldbergs ==Aiheesta muualla== *The Goldbergs: Gertrude Berg Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat
Lestijoki (lehti)

Lestijoki on Lestijokilaakson alueen kunnissa (Kannus, Toholampi, Lestijärvi) ja entisissä kunnissa (Himanka ja Lohtaja) kerran viikossa torstaisin ilmestyvä paikallislehti. Lehteä julkaisee Hilla Group Oyj. Lehti ilmestyi vuosina 1976–2007 Lestinjoki-nimisenä. Nimen n-kirjain jätettiin pois vuoden 2008 alussa. Lehden päätoimittaja on Marja-Leena Mattila, ja vt. päätoimittajana toimii 9.12.2019 alkaen Joni Mäki-Petäjä. Lestijoki-lehden levikki on 4 633 kpl. Lehden toimitus sijaitsee Kannuksessa. Lehti painetaan samaan KPK Yhtiöt -konserniin kuuluvassa Botnia Print Oy:n kirjapainossa Kokkolassa. == Lähteet == == Aiheesta muualla == * Lehden kotisivut *KPK Yhtiöt Oyjj Luokka:Kannus Luokka:Lohtaja Luokka:Himanka Luokka:Toholampi Luokka:Lestijärvi Luokka:Suomalaiset paikallislehdet
Paavin bulla

thumb|right|250px|Paavi Urbanus VIII:n bulla, 1637, joka on sinetöity lyijybullalla. Paavin bulla on roomalais-katolisen kirkon paavin julkaisema tietyn tyyppinen asiakirja. Nimitys on peräisin bullasta, joka kiinnitettiin loppuun aitouden julkaisemiseksi Alkujaan paavin bullia oli erilaisia julkisia asiakirjoja, mutta 1400-luvulta alkaen niitä julkaistiin vain virallisissa tai juhlallisissa tilanteissa. *
Rich Duwelius

Richard Lloyd "Rich" Duwelius (s. 23. marraskuuta 1954) on entinen yhdysvaltalainen lentopalloilija, hän oli mukana kultaa voittaneessa Yhdysvaltain joukkueessa Los Angelesin olympialaisissa 1984. Hopeaa sai Brasilia ja pronssia Italia. == Lähteet == Luokka:Yhdysvaltalaiset lentopalloilijat Luokka:Yhdysvaltalaiset olympiavoittajat Luokka:Vuonna 1954 syntyneet Luokka:Elävät henkilöt
Pez

Pez on itävaltalainen karamellimerkki. Sen muovinen annostelulaite tai yleensä 4–5 samaa sarjaa edustavaa annostelijaa vaihtuu kuukausittain. Annostelijassa on värikäs varsi, jolla on piirrossarjan tai animaatioelokuvahahmon pää. Taittamalla päätä taaksepäin saa annostelijasta pienen hedelmäpastillin. Pezin kehitti Wienissä vuonna 1927 karamellivalmistaja Eduard Haas III. Alun perin niitä myytiin tavallisessa peltirasiassa, kunnes muovien käyttö opittiin toisen maailmansodan jälkeen ja Oscar Uxa keksi peltirasiaa hygienisempinä pidetyt muoviset annostelijat vuonna 1948. Suomessa Peziä alkoi maahantuoda, pian myös valmistaa, suklaatehdas Hellas. Tuotetta kutsuttiin sen mainoksissa termillä ”puristettu virkiste” ja annostelulaitetta nimellä ”lipas”. Yhtenä myyntiargumenttina mainittiin tekstissä, että Pez ”ei rapise teatterissa”. 1970-luvulla Pezin maahantuojaksi vaihtui Alex F. Lindberg Oy, ja nykyisin se on Oy Arvid Nordquist Finland Ab. Sana "Pez" tulee saksan piparminttua tarkoittavasta vastineesta Pfefferminz, jossa on otettu sanan ensimmäinen, keskimmäinen ja viimeinen kirjain. Pezin keräilyn harrastajille järjestetään tapaamisia Suomessa, Ruotsissa, Israelissa, Indonesiassa, USAssa, Portugalissa ja Itävallassa sekä Espanjassa, Japanissa ja Ranskassa. Pezeistä on tehty useita keräilijöiden paketteja (2–8 annostelijaa), kuten Hobitti, Taru sormusten herrasta, Ihmemaa Oz, Yhdysvaltain presidentit ja Elvis Presley. Tarinan mukaan Pierre Omidyar perusti eBay-verkkokauppasivuston vuonna 1995, koska oli innokas Pez-annostelijoiden keräilijä ja halusi helpottaa harrastustaan.E-Commerce: Online Auctions. (2017). In Encyclopedia of Emerging Industries (7th ed., pp. 178-181). Gale. Artikkelin maksullinen verkkoversio. Viitattu 8.5.2022. Tämän tarina on eBay sittemmin todennut tekaistuksi. 1960-luvun taitteeseen sijoittuvassa Rob Reinerin elokuvassa Stand by Me – viimeinen kesä (1986) esimurrosikäiset pojat pohtivat leirinuotiolla muun muassa, että jos pitäisi valita yksi ruoka mitä pitäisi syödä koko loppuelämän, mikä se olisi. ”Tuo on helppo, Pez-karkit tietenkin! Kirsikanmakuinen Pez!”, Quotes. Viitattu 8.5.2022. == Lähteet == == Aiheesta muualla == *FinnPezin kotisivut *Nordic Pez collectors Luokka:Makeismerkit
Kosmopoliitti

Kosmopoliitti voi tarkoittaa eri asioita: *Kosmopoliitti biologiassa *Maailmankansalainen, ihminen joka on kotonaan useissa eri maissa
Märkälaskeuma

Märkälaskeuma on laskeuma, jossa jokin aine laskeutuu maahan sateen yhteydessä. Märkälaskeuma on kuivalaskeuman vastakohta. Esimerkiksi happosateet ovat märkälaskeumia. ==Lähteet== * Luokka:Ekologia
WRAP

wRAP on vuonna 2003 ilmestynyt suomalaisen rap-laulaja Kanan debyyttialbumi. Levyltä on julkaistu singlet Kontti Norjaan sekä Sanamainari/Sydän ja pää. Levyn musiikki on tyyliltään poppia ja rappia. == Kappaleet == # # # # # # # # # # # # == Lähteet == == Aiheesta muualla == * Kanashow.com Luokka:Vuoden 2003 albumit Luokka:Vuoden 2003 esikoisalbumit Luokka:Suomalaiset hip hop -albumit
Penelope Wilton

Penelope A. Wilton (s. 3. kesäkuuta 1946) on brittiläinen näyttelijä. Hän on esiintynyt muiden muassa elokuvissa Huuto vapaudelle (1987), Iris (2001), Shaun of the Dead (2004) ja Ylpeys ja ennakkoluulo (2005). Hänen tunnetuimpia televisioroolejaan ovat rooli Isobel Crawleyna draamasarjassa Downton Abbey ja Harriet Jonesina science fiction -televisiosarjassa Doctor Who. Wilton on lisäksi palkittu kahdesti Critics' Circle Theatre Awardilla teatterirooleistaan. Wiltonin toisena aviomiehenä oli vuosina (1991–2001) näyttelijäkollega Ian Holm. Hän oli aiemmin (1975–1984) ollut naimisissa Daniel Masseyn kanssa. Wiltonista tehtiin vuonna 2004 Brittiläisen imperiumin ritarikunnan upseeri. == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1946 syntyneet Luokka:Elävät henkilöt
Yonen Buzz

Yonen Buzz on saksalaisen Christina Plakan piirtämä sarjakuva, joka kertoo aloittelevasta rock-yhtyeestä nimeltä Plastic Chew. Alun perin sen nimi oli Prussian Blue, mutta sitten Yhdysvalloissa perustettiin samanniminen tyttöbändi, eivätkä kustantajat halunneet, että ne sekoitettaisiin. == Henkilöt == * Jun Imai on Plastic Chewn kitaristi-laulaja. Junin vanhemmat kuolivat kun hän oli pieni. Sarjan alkaessa näkee unta heistä jatkuvasti. Jun on myös ehkä ihastunut Sayuriin. * Sayuri Tsushima on Plastic Chewn toinen kitaristi-laulaja. Sayuri oli sarjan alkaessa huonoissa väleissä vanhempiensa kanssa, koska he yrittivät estää Sayurin musiikkiharrastuksen, että hän saisi korkeiampia numeroita koulussa. Ensimmäisen kirjan aikana he kuitenkin sopivat riitansa. Sayuri ei ole varma tunteistaan Junia kohtaan. * Keigo Miyake on Plastic Chewn rumpali. Keigo on juuri sellainen perus-teinipoika, joka ei voi vastustaa, jos kaunis tyttö tulee pyytään häntä sisälle taloon. Keigo katsoo paljon televisiota. * Atsushi Kato on Plastic Chewn basisti. Atsushi on ehkä kaikista Plastic Chewn jäsenistä eniten "rock". Atsushi on myös hyvä kokki, ja loukkaantuu, jos hänen keitoksiaan ei syödä. * Masanori Chino on Plastic Chewn entinen laulaja ja erittäin tärkeä ihminen Junille. Masanori on pelkkä sivuhenkilö, mutta on silti oleellinen osa Plastic Chewn historiaa. Junin mukaan Plastic Chew ei olisi niinkään pitkällä ilman Masanoria. Masanori on huomattavasti muita jäseniä vanhempi. == Juoni == Tarina alkaa siitä, kun yhtyeen laulaja Masanori on jättänyt Plastic Chewn, ja yhtye etsii uutta jäsentä. He löytävät 16-vuotiaan Sayurin, jonka ääni sopii täysin bändin toisen laulajan, Junin ääneen. Alkuun Jun hieman aristelee Sayurin takia (yksi syy oli se, että Sayuri asui Junin huoneessa), mutta pian he oppivat elämään yhdessä. Heidän välejään tuntuu kuitenkin hiertävän se, että he molemmat tuntuvat olevan ihastuneitä toisiinsa. Ensimmäisen kirjan aikana Jun ja Sayuri suutelevat, mutta yrittävät pimittää sen kanssaan asuvilta Keigolta ja Atsushilta. Plastic Chew kuitenkin yrittää kaikista vastoinkäymisistä saada huolimatta levytyssopimuksen. Kirjojen kaikkien lukujen nimet ovat joko Plastic Chewn tai kuuluisten yhtyeiden kappaleiden nimiä. == Lähteet == * Yonen Buzz Vol. 1 -kirja. * TokyoPop Luokka:Saksalainen sarjakuva Luokka:Pseudomanga
Rosamund Pike

Rosamund Pike (s. 27. tammikuuta 1979 Hammersmith, Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa Kuolema saa odottaa (2002), The Libertine (2004), Ylpeys ja ennakkoluulo (2005), An Education, The World's End (2013) ja Gone Girl (2014). == Varhainen elämä == Lontoossa syntyneen Piken vanhemmat Julian ja Caroline Pike ovat molemmat oopperalaulajia. Vanhempien työn perässä perhe kiersi Eurooppaa, kunnes he palasivat Britanniaan Rosamundin ollessa seitsenvuotias. Hän pääsi opiskelemaan Badminton Schooliin Bristolissa. Myöhemmin Pike hyväksyttiin opiskelemaan englantilaista kirjallisuutta Oxfordin yliopiston Wadham Collegeen, mutta hän keskeytti opintonsa pyrkiäkseen teatterikouluihin. Tultuaan hylätyksi hän joutui palaamaan takaisin Oxfordiin ja suorittamaan tutkintonsa loppuun. == Ura == Piken ensimmäinen merkittävä elokuvarooli oli Bond-tyttö Miranda Frostina vuoden 2002 elokuvassa Kuolema saa odottaa. == Yksityiselämä == Ollessaan Oxfordissa Pike seurusteli kaksi vuotta näyttelijä Simon Woodsin kanssa. Vuonna 2007 Pike meni kihloihin elokuvaohjaajan Joe Wrightin kanssa, mutta he purkivat kihlauksen seuraavana vuonna. Vuodesta 2009 Pike on seurustellut Robie Uniacken kanssa. Heillä on vuosina 2012 ja 2014 syntyneet pojat. == Valikoitu filmografia == * Kuolema saa odottaa (2002) * The Libertine (2004) * Ylpeys ja ennakkoluulo (2005) * An Education * The World's End (2013) * Gone Girl (2014) == Palkinnot ja ehdokkuudet == Amy Elliott-Dunnen roolistaan elokuvassa Gone Girl hän sai parhaan naispääosan Oscar-, Golden Globe-, Bafta- ja SAG-ehdokkuudet vuonna 2014. == Lähteet == == Aiheesta muualla == Luokka:Brittiläiset näyttelijät Luokka:Teatterinäyttelijät Luokka:Englantilaiset ääninäyttelijät Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
Lemmikkikauppa

thumb|Lemmikkikauppa Alankomaissa. Lemmikkikauppa (tai eläinkauppa) on liike, jossa myydään pääsääntöisesti lemmikkieläimiä. Lemmikkieläimiä ovat esimerkiksi eksoottiset linnut, akvaariokalat ja matelijat. Kaupassa myydään myös niiden ruokaa ja tarvikkeita eläinten hoitoon sekä häkkejä. Eläinkaupoista saa myös tietoa ja opastusta eläinten hoidosta, ruokinnasta ja eläinten sairauksista. Eläinkaupoissa myydään eläimille usein myös leikkikaluja sekä muita eläimille tarkoitettuja hoitotarvikkeita. == Lemmikkikauppoja Suomessa == * Faunatar * Musti ja Mirri * Elaintarvikekauppa.fi * 4pets * Lemmikkitaivas Luokka:Vähittäiskauppa Luokka:Lemmikkieläinten hoito
Brenda Blethyn

Brenda Blethyn (s. 20. helmikuuta 1946) on englantilainen näyttelijä. Naispääosa elokuvassa Salaisuuksia ja valheita (1996) toi hänelle Baftan, Golden Globen ja Cannesin parhaan näyttelijättären palkinnon ja Oscar- ehdokkuuden. Vuoden 1998 Oscar-gaalassa Blethyn oli ehdolla parhaan naissivuosan Oscarin saajaksi elokuvasta Laululintu (1998). == Ura == Blethyn näytteli elokuvassa Ylpeys ja ennakkoluulo (2005). Hän esiintyy pääosassa brittiläisessä rikossarjassa Vera Stanhope tutkii, jota alettiin esittää Suomessa TV1:llä joulukuussa 2012. Blethynistä tehtiin Brittiläisen imperiumin ritarikunnan upseeri vuonna 2003. Hän julkaisi omaelämäkerran syksyllä 2006. == Lähteet == == Aiheesta muualla == Luokka:Englantilaiset näyttelijät Luokka:Golden Globe -palkinnon saajat Luokka:Vuonna 1946 syntyneet Luokka:Elävät henkilöt
Nielu (täsmennyssivu)

Nielu tarkoittaa eri asioita: *nielu, ruoansulatuselimistön ja hengitysteiden yhteinen osa *nielu (populaatio), populaatio, joka tarvitsee jatkuvaa tulomuuttoa *jotakin ainetta ekosysteemistä sitova asia, esimerkiksi hiilinielu
Hannah Taylor-Gordon

Hannah Taylor-Gordon (s. 6. maaliskuuta 1987) on brittiläinen näyttelijä. Hän on esiintynyt muun muassa Anne Frankissa (2001) itsensä Anne Frankin roolissa. Taylor-Gordon on ollut Emmy- ja Golden Globe -ehdokkaana. == Aiheesta muualla == * Taylor-Gordon, Hannah Taylor-Gordon, Hannah Taylor-Gordon, Hannah
Nitrifikaatio

Nitrifikaatio on aerobinen prosessi, jossa nitrifikaatiobakteerit muuttavat kemiallisilla muutoksilla ammonium-muodossa olevaa typpeä nitriitti- ja nitraatti-muotoiseksi. Nitrifikaatio on osa typen kiertokulkua. Nitrifikaatiolla on ympäristöä happamoittava vaikutus. == Katso myös == *Ammonifikaatio *Denitrifikaatio == Lähteet == * == Aiheesta muualla == *Ville Kivisalmi: Nitrifikaatiobakteerien toiminta (pdf) Luokka:Metabolia Luokka:Ekologia Luokka:Maaperätiede
M/S Aura

M/S Aura (IMO 8959867) on suomalainen lautta. Aura liikennöi välillä Korppoo Galtby - Norrskata Olofsnäs. Aluksen omistaa Finnferries eli Suomen Lauttaliikenne, jolle se päätyi valtion liikelaitoksen Finstashipin Saaristovarustamolta. Aura on rakennettu vuonna 1994 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auroran sisaralus. ==Aiheesta muualla== * Saariston rengastie. Visit Parainen. Aura
Lantamadonlakki

Lantamadonlakki (Deconica coprophila) on lannassa viihtyvä kellanruskea ja limapeitteinen helttasienilaji. Sieni on harvinainen koko maassa. Sienen heltat ovat harmahtavan ruskeita, ja mustuvat sienen vanhetessa. Jalka on vaalea. Sienen maku on jauhomainen. Ruokasieneksi siitä ei kuitenkaan ole. == Lähteet == Luokka:Vähämadonlakit
Bermuda National Stadium

Bermuda National Stadium on monikäyttöinen stadion Hamiltonissa, Bermudassa. Nykyään sitä käytetään enimmäkseen jalkapallossa Bermuda Hoggesin kotikenttänä. Stadionille mahtuu 8 500 katsojaa. Bermuda National Stadium
Juurtomadonlakki

Juurtomadonlakki (Deconica merdaria) on lannalla ja puutarhoissa viihtyvä vähämadonlakkeihin kuuluva sienilaji. Sen tunnistaa limaisesta kellertävänvalkoisesta lakista, renkaallisesta, vaaleasta muutaman millin paksuisesta jalasta sekä vaaleista, sienen iän myötä mustuvista heltoista. Sieni on kohtalaisen yleinen koko Suomessa. == Lähteet == Luokka:Vähämadonlakit Luokka:Myrkkysienet
Metsämadonlakki

Metsämadonlakki (Deconica phyllogena, aiemmin Psilocybe phyllogena syn. P. rhombispora) on vähämadonlakkeihin kuuluva ruskea tai vaaleanruskea sienilaji. Pinta on usein limainen. Sieni kasvaa havumetsissä harvinaisena koko Suomessa. Jalka on ruskea ja hyvin ohut. Metsämadonlakki ei ole ruokasieni. == Lähteet == * Kuvauksia madonlakeista === Viitteet === Luokka:Vähämadonlakit
Sittamadonlakki

Sittamadonlakki (Deconica subcoprophila) on alle sentin kokoinen lannalla kasvava ruskea vähämadonlakkilaji. Sienen heltat ovat ruskeat ja tummuvat sienen vanhetessa miltei mustiksi. Jalka on vaalea. Sieni kasvaa melko harvinaisena koko Suomessa. Sen sukulaislaji on myös lannalla kasvava lantamadonlakki. == Lähteet == * Kuvauksia madonlakeista === Viitteet === Luokka:Vähämadonlakit
Tummamadonlakki

Tummamadonlakki (Deconica montana) on limainen, ruskea tai vaaleahko vähämadonlakkilaji, joka viihtyy ojanpenkoilla ja hiekkamailla. Sienen jalka on vaaleanruskea, heltat ovat harmaanruskeita ja tummuvat kun sieni vanhenee. Sieni kasvaa yleisenä koko Suomessa Lappiin saakka hiekkamailla. == Lähteet == * Kuvauksia madonlakeista === Viitteet === Luokka:Vähämadonlakit
Rikkamadonlakki

Rikkamadonlakki (Deconica inquilina, aiemman luokittelun mukaan Psilocybe inquilinaDeconica inquilina Mushroomobserver-sivustolla Luettu 4.7.2010) on limainen, ruskea, nahanvärinen tai kellertävä vähämadonlakkilaji. Sienen jalka on vaalea ja hyvin ohut, sienen heltat ovat aluksi vaaleat ja muuttuvat harmaanmustiksi sienen vanhetessa. Sieni kasvaa lahopuulla tai lannassa melko yleisenä koko Suomessa. == Lähteet == * Kuvauksia madonlakeista === Viitteet === Luokka:Vähämadonlakit
Concorde-sopimus

Concorde-sopimus on Kansainvälisen autourheiluliiton (FIA), Formula 1 -tallien ja FOA:n välinen sopimus, joka määrittelee ehdot, joilla tallit kilpailevat ja miten televisiotulot ja palkintorahat jaetaan. Sopimus on nimetty Pariisin Concorde-aukion mukaan, jossa ensimmäinen sopimus allekirjoitettiin vuonna 1981. Sopimuksen tarkoitus on edistää ammattimaisuutta ja Formula 1:n kaupallista menestystä. Tärkein tekijä tämän saavuttamisessa on tallien velvollisuus osallistua jokaiseen kilpailuun, mikä tekee urheilusta entistä luotettavamman lähetystoiminnan harjoittajille, joiden odotetaan investoivan voimakkaasti televisiolähetysoikeuksien hankkimiseen. Vastineeksi talleille taataan prosenttiosuus urheilun kaupallisista tuloista. Concorde-sopimuksia on ollut kahdeksan: ensimmäinen solmittiin vuonna 1981, muut vuonna 1987, 1992, 1997, 1998, 2009, 2013 ja nykyinen sopimus vuonna 2020. Uusin sopimus on voimassa vuoteen 2025 asti. Sopimusten sisältö on ollut salainen kunnes vuoden 2005 lopulla tunnettu kilpaurheilutoimittaja Forrest Bond julkaisi vuoden 1997 sopimuksen. == Lähteet == Luokka:Formula 1 Luokka:Sivut, joissa on tarkistamattomia käännöksiä
Näkösyvyys

Näkösyvyys tarkoittaa veden läpinäkyvyyttä. Se on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön sameutta tai valon läpäisevyyttä. Näkysyvyydellä voidaan havainnollistaa esimerkiksi järven rehevöityneisyyttä, vedenvärin tummuutta taikka saven tai humuksen määrää. Näkösyvyyteen vaikuttavat monet asiat eikä edellä mainittujen ominaisuuksien todellinen määrä määräydy yksiselitteisesti näkösyvyydestä. Kuitenkin, mitä huonompi järven veden laatu on, sen pienempi on näkösyvyys. == Mittaaminen == Mittaväline on valkolevy tai secchilevy, joka on pyöreä ja halkaisijaltaan 20 senttimetriä. Se on usein kiinnitettynä pitkään varteen, jossa on valmiina syvyysasteikko. Kun mitataan kirkkaan järven näkösyvyyttä, on käytännöllisempää kiinnittää levy naruun, jossa on syvyysmerkinnät esimerkiksi solmuina. Levy painetaan veden pinnan alle esimerkiksi veneestä tai laiturilta. Eri syvyyksiä kokeilemalla huomataan kohta, jossa levy ei enää erotu pinnalta katsoen. Tämän kohdan syvyys on määritelmän mukaan näkösyvyys. Esimerkiksi plankton kykenee yhteyttämään auringon valossa noin kaksi kertaa näkösyvyyden verran. == Esimerkkejä == Seuraavassa on erityyppisten järvien arvioituja näkösyvyyksiä: * rehevä järvi, jolla on voimakas planktonsamennus: 0,2–0,3 metriä * karu humusjärvi: 0,8–1,5 metriä * suuret suomalaiset järvet: 3–7 metriä * kirkkaat vähähumuksiset järvet: 10–15 metriä Jos järvi on erittäin hapan, sakkautuvat humushiutaleet järven pohjalle ja vesi kirkastuu. ==Lähteet== * === Viitteet === == Aiheesta muualla == * Luonnontila.fi: Näkösyvyys Luokka:Vedenlaatu Luokka:Ekologia
Omavaraisuus

Omavaraisuus voi viitata seuraaviin aiheisiin: *autotrofisuus eli omavaraisuus, biologiassa eliön kyky yhteyttää; *omavaraistalous, taloustieteessä talous, jossa kaikki tai ainakin valtaosa tarvittavista tuotteista valmistetaan itse; *omavaraisuusaste, yrityksen rahoitusrakenteen tunnusluku.